Source: http://keusote.cloudnc.fi/fi-FI/Toimielimet/Henkiloumlstoumljaosto/Kokous_23102019/Henkilostojohtajan_rekrytointi(1164)
Timestamp: 2019-12-08 10:13:24+00:00
Document Index: 12992418

Matched Legal Cases: ['§ 21', '§ 7', '§ 29', '§ 36', '§ 19', '§ 20', '§ 22']

Henkilöstöjohtajan rekrytointi | Keski-Uudenmaan Sote
Henkilöstöjaosto, kokous 23.10.2019
§ 21 Henkilöstöjohtajan rekrytointi
KEUDno-2019-1641
Henkilöstöjohtaja Päivi Autere on ilmoittanut jäävänsä eläkkeelle syksyllä 2020. Pitämättömien lomien ja säästövapaiden vuoksi henkilöstöjohtajan virka vapautuu alkukesästä 2020. Irtisanoutumista virasta ei ole vielä tehty. Talousarviossa 2020 on varauduttu henkilöstöjohtajan viran täyttämiseen 1.4.2020.
Hallintosäännön luvun 2 § 7 mukaan henkilöstöjaoston tehtävänä on valmistella ne palvelussuhteeseen ottamiseen liittyvät asiat, joissa päätösvalta on yhtymähallituksella tai yhtymävaltuustolla. Henkilöstöjaosto päättää näiden palvelussuhteiden kelpoisuusehdoista. Koska henkilöstöjohtajan valitsee virkaansa yhtymähallitus (hallintosääntö luku 6 § 29), tulee henkilöstöjaoston ryhtyä valmistelemaan henkilöstöjohtajan viran rekrytointia.
Rekrytoinnin valmisteluun kuuluu kelpoisuusehdosta, keskeisimmistä osaamisvaatimuksista ja hakuajasta päättäminen, hakukuulutuksen hyväksyminen, hakuajan päätyttyä ansiovertailut ja haastateltavien valinta, haastattelut sekä virkaan valittavan henkilön esittäminen yhtymähallitukselle. Rekrytoinnin valmistelu tulee edellyttämään henkilöstöjaostolta ylimääräisiä kokouksia loppuvuoden 2019 aikana.
Rekrytointiprosessiksi ehdotetaan:
kelpoisuusehdosta päättäminen 23.10.2019
ylempi korkeakoulututkinto ja kokemus hr – prosessien kehittämisestä sekä riittävä johtamistaito
hakuaika 7. – 28.11.2019 klo 14.00 (sähköinen linkki hakemuksiin hakuajan päätyttyä henkilöstöjaoston jäsenille)
haastateltavien valinta ti 10.12.2019 (ylimääräinen henkilöstöjaosto ennen yhtymähallituksen kokousta) ja ennakkotehtävän laatiminen
haastattelut ja ennakkotehtäviin tutustuminen viikoilla 50-51
kärkihakijat (3-4) yhtymähallituksen kuultavina 14.1.2020
mahdolliset henkilöarvioinnit viikolla 4
henkilöarviointien tulosten kuuleminen ja henkilöstöjohtajaksi valittavan henkilön esittäminen yhtymähallitukselle viikolla 5 ke 29.1.2020 (henkilöstöjaoston kokous)
päätös valinnasta yhtymähallituksessa viikolla 6 tai 7
Henkilöstöjaoston kokoukseen tuodaan luonnokset hakukuulutuksesta ja keskeisimmistä osaamisvaatimuksista.
Henkilöstöjaosto päättää, että henkilöstöjohtajan virkaan
kelpoisuusehtona on ylempi korkeakoulututkinto, kokemus hr – prosessien kehittämisestä ja riittävä johtamistaito
Lisäksi henkilöstöjaosto päättää
rekrytointiprosessin aikataulun, mm. hakuaika
hakukuulutuksen sisällön
keskeisimmät osaamisvaatimukset
antaa kuntayhtymän johtajalle valtuudet hakuajan jatkamiseen tarvittaessa
antaa kuntayhtymän johtajalle valtuudet muokata sekä hakukuulutusta että keskeisimpiä osaamisvaatimuksia
Hyväksyttiin muutospäätösehdotuksen mukaisesti.
Käsittelyn aikana henkilöstöjohtaja Päivi Autere poistui paikalta. Esittelijänä toimii henkilöstöjohtajan sijaisena yhtymähallituksen 12.3.2019 tekemän päätöksen § 36 mukaisesti työhyvinvointipäällikkö Ritva Hyvärinen
Keskustelun aikana puheenjohtajan ehdotuksesta päätösehdotusta muutettiin yksimielisesti seuravasti.
rekrytointiprosessin aikataulu: hakuaika on 7. – 28.11.2019 klo 14.00, haastateltavien valinta on 17.12.2019. Haastattelut on 22.1.2020 klo 10-16 ja 23.1.2020 klo 18-20 (vara-aika)
hakukuulutuksen sisällön (tausta-aineisto, ei julkinen)
keskeisimmät osaamisvaatimuksista (tausta-aineisto, ei julkinen)
antaa kuntayhtymän johtajalle valtuudet tehdä hakukuulutukseen sekä osaamisvaatimuksiin teknisiä korjauksia tarvittaessa
Sanna Toivola-Järvinen
§ 19 Henkilöstöjaosto / Kokouksen laillisuus ja päätösvaltaisuus
§ 20 Palkkojen harmonisointi ja harmonisointisuunnitelma
§ 22 Henkilöstöjaosto / Tiedonantoja